open-index/open-wikipedia-markdown huggingface dataset:
Νιφοραίικα Αχαΐας

Τα **Νιφοραίικα** είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως έδρα του ομώνυμου πρώην δημοτικού διαμερίσματος.

Βρίσκεται στο δρόμο από την Κάτω Αχαΐα, έδρα του Δήμου Δυτικής Αχαΐας, προς τα χωριά Καλαμάκι, Λακκόπετρα και Άραξος.

Στον οικισμό υπάρχει ναός αφιερωμένος στον Άγιο Νικόλαο, καθώς και νεκροταφείο. Επίσης λειτουργεί Ενιαίου Τύπου Ολοήμερο Νηπιαγωγείο, με βάση τα στοιχεία της Διεύθυνσης Πρωτοβάθμιας Εκπαίδευσης Αχαΐας.

## Δημογραφική εξέλιξη
Η δημογραφική εξέλιξη του οικισμού των Νιφοραίικων στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Νιφοραίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νιφοραίικων Αχαΐας. eetaa.gr. Ανακτήθηκε: 09/12/2017.
* Ε.Ε.Τ.Α.Α. - Διοικητικές μεταβολές Κοινότητας Νιφοραίικων Αχαΐας. eetaa.gr. Ανακτήθηκε: 09/12/2017.

Κατηγορία:Δήμος Δύμης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Ζαν-Ιβ Φερρί

Ο **Ζαν-Ιβ Φερρί** (Γαλλικά:*Jean-Yves Ferri*) είναι σχεδιαστής και σεναριογράφος κόμικς, ο οποίος γεννήθηκε στην Αλγερία στις 20 Απριλίου 1959. Έχει γράψει το σενάριο για τέσσερα άλμπουμ του Αστερίξ (Ο Αστερίξ στους Πίκτους, Ο πάπυρος του Καίσαρα, Ο Αστερίξ και ο Υπεριταλικός και Η κόρη του Βερσινζετορίξ).

## Παραπομπές


Κατηγορία:Γάλλοι καλλιτέχνες
Κατηγορία:Σκιτσογράφοι
Περιφέρεια Σεμιρέτσιε

[δεξιά|μικρογραφία|Το εθνόσημο του [Μπισκέκ|Πισπέκ]]
Η **περιφέρεια Σεμιρέτσιε** (, κυριολεκτικά, "Εφτά Ποτάμια της γης") ήταν ένα όμπλαστ (περιφέρεια) της Ρωσικής Αυτοκρατορίας. Καταλάμβανε το μεγαλύτερο μέρος του οτιοανατολικού Καζακστάν και του βορειοανατολικού Κιργιστάν. Δημιουργήθηκε από τα εδάφη του βορείου τμήματος του Χανάτου της Κοκάνδης που αποτελούσε μέρος του Καζακικού Χανάτου. Το διοικητικό κέντρο ήταν το Βέρνι, το σημερινό Αλμάτι. Ιδρύθηκε το 1854 και κυβερνόταν ως μέρος του Κυβερνείου-Στρατηγείας των Στεπών (πριν από το 1882 ήταν γνωστό ως Κυβερνείο-Στρατηγία της Δυτικής Σιβηρίας) μεταξύ 1854 και το 1867 και πάλι μεταξύ του 1882 και 1899 και μέρος του Ρωσικού Τουρκιστάν μεταξύ του 1867 και του 1882 και πάλι μεταξύ του 1899 και του 1917. Η Ρωσία κατέλαβε την περιοχή Ζέτισου το 1854 και ο έλεγχος πάνω από την περιοχή αναγνωρίστηκε στην Συνθήκη της Αγίας Πετρούπολης (1881) μεταξύ της Ρωσίας και της Δυναστείας Τσινγκ.

## Διοικητική διαίρεση
Το 1897, η περιφέρεια Σεμιρέτσιε χωριζόταν σε 6 ουγιέζντ: 

## Δημογραφικά στοιχεία
Το 1897, 987,863 κάτοικοι κατοικούσαν στην περιφέρεια. Οι Καζάκοι αποτελούσαν την πλειοψηφία του πληθυσμού. Σημαντικές μειονότητες αποτελούνταν από Ρώσους και Ταράντσι. Ο συνολικός αριθμός ομιλητών τουρκικών γλωσσών ήταν 878.209 άτομα (88,9%).

### Εθνοτικές ομάδες το 1897

## Δείτε επίσης
* Ρωσικό Τουρκιστάν
* Κοζάκοι του Σεμιρέτσιε
* Ζετισού

## Παραπομπές


Κατηγορία:Ιστορία του Καζακστάν
Κατηγορία:Ιστορία της Κιργιζίας
Σεμιρετσιε, Ομπλαστ του
Αγία Νίκη

Η **Αγία Νίκη** είναι μάρτυρας της Ορθόδοξης Εκκλησίας.

Ήταν αρχικά εθνική. Πίστεψε στον Χριστό όταν είδε ένα απ' τα θαύματα στο μαρτύριο του Αγίου Γεωργίου. Στη συνέχεια, το 303, εκτελέστηκε δια αποκεφαλισμού. Η μνήμη της εορτάζεται στις 25 Απριλίου κάθε έτους.

Μια άλλη Αγία ονόματι Νίκη εορτάζει στις 16 Απριλίου μαζί με τον Άγιο Λεωνίδη τις Αγίες Χάρισσα, Γαλήνη, Καλλίδα, Νουνεχία, Βασίλισσα και Θεοδώρα.

## Παραπομπές

Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 4ου αιώνα
Ναγκτσού

Η **πόλη Νάγκτσου,** Ναγκτσού στα θιβετιανά ή Νατσού (κινεζικά: 那曲, πινγίν: *Nàqū*), επίσης γνωστό ως **Ναγκτσούκα**, είναι μια πόλη στο βόρειο Θιβέτ, έδρα του νομού Ναγκτσού, που απέχει οδικώς περίπου 328 χιλιόμετρα βορειοανατολικά από την πρωτεύουσα του Θιβέτ Λάσα, εντός της Λαϊκής Δημοκρατίας της Κίνας.

Συνδέεται με τον σιδηρόδρομο Τσινγκζάνγκ στα 4.526 μέτρα.

Κατά τη στιγμή της επίσκεψης του Θούμπτεν Τζίγκμε Νόρμπου, μεγαλύτερου αδερφού του Τενζίν Γκιάτσο, σημερινού 14ου Δαλάι Λάμα, το Ναγκτσούκχα ήταν μια μικρή πόλη με λίγες μόνο καλύβες από πηλό αλλά ήταν επίσης η έδρα του έπαρχου, του Ντζονγκπιόν. Ήταν η κύρια διαδρομή του καραβανιού που προερχόταν από το Άμντο στο Κεντρικό Θιβέτ.

Η Κίνα σχεδιάζει να κατασκευάσει το αεροδρόμιο Ναγκτσού, το υψηλότερο αεροδρόμιο στον κόσμο, σε υψόμετρο 4.436 μέτρων. Η κατασκευή προγραμματιζόταν το 2011 και η ολοκλήρωση αναμενόταν σε 3 χρόνια. Όταν ολοκληρωθεί, θα ξεπεράσει το Αερόδρομιο Τσάμντο Μπάνγκα, με υψόμετρο 4.334 μέτρων.

Καθώς όλοι οι μήνες έχουν μέση θερμοκρασία κάτω των 10&nbsp;°C, το Ναγκτσού έχει αλπικό κλίμα, με μεγάλους, πολύ ψυχρούς και ξηρούς χειμώνες και δροσερά καλοκαίρια, λόγω του υψηλού υψομέτρου της πόλης. Η βροχόπτωση είναι 419 χιλιοστά και σχεδόν όλη πέφτει μεταξύ Μαΐου-Σεπτεμβρίου. 

## Παραπομπές


Κατηγορία:Πόλεις της Κίνας
Περιφέρεια Τουργκάι (Ρωσική Αυτοκρατορία)

Η **περιφέρεια Τουργκάι** (ρωσικά: Тургайская область) ήταν ένα ομπλάστ (περιφέρεια) στην Αυτοκρατορική Ρωσία, που ιδρύθηκε στις 21 Οκτωβρίου 1868. Βρισκόταν στο κεντρικό τμήμα του σημερινού Καζακστάν.

Η έκταση της περιφέρειας ήταν 456.185 τ.χλμ. Η έδρα της περιφέρειας βρισκόταν στο Αρινμπούρκ, έξω από τα σύνορα της περιφέρειας, αφού δεν υπήρχε κατάλληλη πόλη για την στέγαση της διοίκησης. Η περιφέρεια διαιρούταν σε τέσσερα ουγιέζντ.

## Διοικητές
Η ανώτατη αρχή στην Περιφέρεια ήταν ο στρατιωτικός διοικητής. Οι στρατιωτικοί διοικητές της Περιφέρειας Τουργκάι ήταν οι εξής:
* 1869-1877: Λεβ Φιοντόροβιτς Μπαλιουζέκ
* 1877-1878: Αλεξάντερ Κονσταντίνοβιτς Χάιντς
* 1878-1883: Αλεξάντερ Πέτροβιτς Κονσταντίνοβιτς
* 1883-1887: Αλεξάντερ Πέτροβιτς Προτσένκο
* 1887-1899: Γιάκοφ Φεοντόροβιτς Μπαραμπάς
* 1900-1908: Ασινκρίτ Ασινκρίτοβιτς Λοματσέβσκι
* 1908-1910: Ιβάν Μιχαήλοβιτς Στραχόφσκι
* 1910-1917: Μιχαήλ Μιχαήλοβιτς Έβερσμαν

## Δημογραφικά στοιχεία
Το 1897, 453.416 κάτοικοι κατοικούσαν στην περιφέρεια. Οι Καζάκοι αποτελούσαν την πλειοψηφία του πληθυσμού. Σημαντικές μειονότητες αποτελούνταν από Ρώσους. Οι συνολικοί ομιλητές τουρκικών γλωσσών ήταν 415.829 (91,7%).

### Εθνοτικές ομάδες το 1897

## Παραπομπές


Τουργκαι, Ομπλαστ του
Αγία Φωτεινή Πέλλας

Η **Αγία Φωτεινή** είναι ορεινό χωριό του νομού Πέλλας σε υψόμετρο 660 μέτρων.

## Γεωγραφία - Αξιοθέατα
Η Αγία Φωτεινή βρίσκεται στο νοτιοδυτικό τμήμα του νομού Πέλλας στα σύνορα με τον νομό Ημαθίας. Είναι κτισμένη  στους πρόποδες του όρους Βέρμιο, ανάμεσα στα χωριά Φλαμουριά, Άνω Γραμματικό και Ροδοχώρι, ενώ σε μικρή απόσταση, σε υψόμετρο 1.250 μέτρα, βρίσκεται και ο οικισμός του Αγίου Παύλου της Νάουσας, ο οποίος διαθέτει ορισμένους ξενώνες και ταβέρνες, καθώς βρίσκεται πολύ κοντά στο χιονοδρομικό κέντρο του Βερμίου Τρία-Πέντε Πηγάδια και ένα απ’ τα πιο γνωστά τουριστικά μέρη της περιοχής. Η Αγία φωτεινή απέχει 16,5 χλμ. Ν.-ΝΔ. της Έδεσσας και 16,5 χλμ. Β.-ΒΔ. της Νάουσας.

## Ονομασία - Διοικητικά
Η παλιά ονομασία του χωριού, μέχρι το 1926, ήταν *Όσλιανη* οπότε και μετονομάστηκε σε Αγία Φωτεινή με το ΦΕΚ:413/1926. Σύμφωνα με το πρόγραμμα Καλλικράτης, μαζί με τον οικισμό Φλαμουριά συναποτελούν την Τοπική Κοινότητα Φλαμουριάς που ανήκει στη Δημοτική Ενότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 290 κατοίκους.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)

## Εξωτερικοί σύνδεσμοι
* Συλλογή φωτογραφιών από την Αγία Φωτεινή από το Ίδρυμα Μουσείου Μακεδονικού Αγώνα

Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Άνω Δουκαναίικα Αχαΐας

Τα **Άνω Δουκαναίικα** είναι μικρός ορεινός οικισμός του Νομού Αχαΐας, αποτελεί τμήμα της Τοπικής Κοινότητας Δουκαναίικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Βρίσκεται κτισμένος σε υψόμετρο περίπου 410 μέτρων.

## Διοικητική εξέλιξη
Πρόκειται για σχετικά καινούριο οικισμό καθότι αναγνωρίστηκε ως τέτοιος στις 05/04/1981 και προσαρτήθηκε στην τότε Κοινότητα Δουκαιναίικων. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Συμπολιτείας ως τμήμα του πρώην Δημοτικού διαμερίσματος Δουκαναίικων.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δοκαναίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Δουκαναίικων Αχαΐας. eetaa.gr. Ανακτήθηκε: 03/07/2018.
* Ε.Ε.Τ.Α.Α. - Διοικητικές μεταβολές Κοινότητας Δουκαναίικων Αχαΐας. eetaa.gr. Ανακτήθηκε: 03/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας
Οβρυόκαμπος Αχαΐας

Ο **Οβρυόκαμπος** είναι ορεινός οικισμός της Τοπικής Κοινότητας Λεοντίου στο Νομό Αχαΐας και σύμφωνα με το «Πρόγραμμα Καλλικράτης» από 1/1/2011 ανήκει στο νεοπαγή Δήμο Ερυμάνθου. Κατά την απογραφή του 2011 βρέθηκε χωρίς μόνιμους κατοίκους.

## Τοποθεσία
Βρίσκεται χτισμένος στο νότιο μέρος του Παναχαϊκού, σε υψόμετρο 1.260-1.280 μέτρων περίπου, εντός του ομώνυμου οροπέδιου, και αποτελεί τον πιο ορεινό οικισμό στην Αχαΐα. Είναι ευκολότερα προσβάσιμος από τα Βεταίικα μέσω χωματόδρομου, όπου και η σχετική σήμανση. Απέχει από την Πάτρα 41,5 χλμ. περίπου (μέσω Χαλανδρίτσας) ή 33 χλμ. περίπου (μέσω Μοίρας), 3,5 χλμ. περίπου από τα Βεταίικα, 8,5 χλμ. περίπου από το Λεόντιο και 19,5 χλμ. από την Χαλανδρίτσα, έδρα του Δήμου Ερυμάνθου. Βόρεια του οικισμού οδηγεί δύσβατος χωματόδρομος προς τον μικρό οικισμό Βεραίικα (πρώην Λαλικώστα).

## Γενικά στοιχεία
Θεωρείται ένα από τα λεγόμενα Ζουμπατοχώρια. Αναγνωρίστηκε ως οικισμός το 1981 και υπήχθη στην πρώην Κοινότητα Λεοντίου. Μαρτυρίες αναφέρουν ότι υφίσταται ως οικισμός πριν το 1923, ωστόσο δεν απογράφεται αυτόνομα παρά μόνο κατόπιν της αναγνώρισής του ως οικισμός. Στην απογραφή του 1981 αναφέρεται ως οικισμός αλλά χωρίς να αναφέρεται ένδειξη κατοίκων.

## Δημογραφικά στοιχεία
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Λοιπά στοιχεία
Στον οικισμό βρίσκεται ο Ι.Ν. Αναλήψεως.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Ιωάννης Δ. Παπαδημητρίου, *Το Μαζαράκι των Πειρών και της Παναχαΐας και το Μαζαράκι των Πατρών και της Ωλενίας. Από 1600 π.Χ. μέχρι σήμερον*, Πάτρα 2000, Δεύτερη Έκδοση.
* Μιχαήλ Σταματελάτος - Φωτεινή Βάμβα-Σταματελάτου, *Επίτομο γεωγραφικό λεξικό της Ελλάδος*, Ερμής, Αθήνα 2001. ISBN 960-320-133-2.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Οβρυά.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Οβρυόκαμπου Αχαΐας. eetaa.gr. Ανακτήθηκε: 09/12/2017.
* Ε.Ε.Τ.Α.Α. - Διοικητικές μεταβολές Κοινότητας Λεοντίου (1912-2010). eetaa.gr. Ανακτήθηκε: 04/11/2017.
* Ηλίας Ντρες, «Το Παναχαϊκό πάλι στη κλίνη του Προκρούστη» . oikipa.gr. Ανακτήθηκε: 09/12/2017.
* Ο «Οβρυόκαμπος» είναι δασική έκταση και με το ΣτΕ! . ecocrete.gr. 11 Ιουνίου 2005. Ανακτήθηκε: 09/12/2017.
* Οβρυόκαμπος. wikimapia.org. Ανακτήθηκε: 09/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Κοινότητα Λεοντίου
Κατηγορία:Δήμος Ερυμάνθου
Ιβάν Μεζλάουκ

Ο **Ιβάν Ιβάνοβιτς Μεζλάουκ **(ρωσικά: Иван Иванович Межлаук, λετονικά: Jānis Mežlauks, 30 Σεπτεμβρίου 1891 – 25 Απριλίου 1938) υπηρέτησε ως ο πρώτος Γενικός Γραμματέας του Κομμουνιστικού Κόμματος της Τουρκμενικής ΣΣΔ, καθώς και ως ο πρώτος της πρόεδρος.  

Ο Ιβάν Μεζλάουκ γεννήθηκε στο Χάρκοβο, στο Κυβερνείο Χαρκόβου της Ρωσικής Αυτοκρατορίας στις 30 Σεπτεμβρίου 1891. Ήταν λετονικής εθνότητας. Εντάχθηκε στο Κόμμα των Μπολσεβίκων το 1918 και υπηρέτησε στον Κόκκινο Στρατό κατά τη διάρκεια του Ρωσικού Εμφυλίου Πολέμου. Διετέλεσε πρόεδρος από τις 19 Νοεμβρίου του 1924 μέχρι τον Σεπτέμβριο του 1925, όταν αντικαταστάθηκε με τον Χαλμουράντ Σαχατμουράντοφ. Η θητεία του ως Γενικός Γραμματέας κράτησε περισσότερο. Ο Μεζλάουκ υπηρέτησε από το 1924 έως το 1926.

Ως Γενικός Γραμματέας τον διαδέχθηκε ο Σαϋμαρντάν Ιμπραγκίμοφ.

Από το 1930 έως το 1933 Ο Μεζλάουκ εργάστηκε στις υπηρεσίες του Σοβιετική οικονομικού προγραμματισμού συσκευές, υπηρετώντας για ένα χρόνο ως Γραμματέας του Συμβουλίου Εργασίας και Άμυνας.

Ο Ιβάν Μεζλάουκ ήταν ο αδερφός του Σοβιετικού οικονομικού σχεδιαστή Βαλέρι Μεζλάουκ, επικεφαλής της Γκοσπλάν από το 1934 έως το 1937. Τα δύο αδέρφια συνελήφθησαν κατά τη διάρκεια της Μεγάλης Εκκαθάρισης του 1937-1938 και ήταν μεταξύ εκείνων που εκτελέστηκαν. Ο Ιβάν Μεζλάουκ συνελήφθη στις 3 Δεκεμβρίου 1937, καταδικάστηκε σε θάνατο στις 25 Απριλίου 1938 και εκτελέστηκε την ίδια μέρα.

## Παραπομπές


## Εξωτερικοί σύνδεσμοι
* Πολιτικοί του Κόσμου
* Ηγέτες των Δημοκρατιών της Σοβιετικής Ένωσης

Κατηγορία:Μπολσεβίκοι
Κατηγορία:Τουρκμένοι κομμουνιστές
Κατηγορία:Πολιτικοί του Κομμουνιστικού Κόμματος του Τουρκμενιστάν
Κατηγορία:Θύματα της Μεγάλης Εκκαθάρισης
Μάλκομ Κιν

Ο **Μάλκομ Κιν** (αγγλικά: *Malcolm Keen*, 8 Αυγούστου 1887 - 30 Ιανουαρίου 1970) ήταν Άγγλος ηθοποιός του θεάτρου, του κινηματογράφου και της τηλεόρασης. Γεννήθηκε στο Μπρίστολ και το ντεμπούτο του στο θέατρο το έκανε το 1902, ενώ στον κινηματογράφο το 1916. Ο Κιν, επίσης, συμμετείχε στις πρώτες ταινίες του Άλφρεντ Χίτσκοκ, όπως το *[[The Mountain Eagle]]* (1927), το *[[Ο Ενοικιαστής (ταινία 1927)|Ο Ενοικιαστής]]* (1927) και το *[[Εξιλέωσις Δικαίου]]* (1929). 

Ο ηθοποιός Τζόφρι Κιν ήταν γιος του, ο οποίος είχε ερμηνεύσει το σαιξπηρικό *[[Κυμβελίνος]]*, όπως και ο Μάλκομ, ο ένας το 1932 και ο άλλος το 1957. Ο Κιν έκανε και μερικές εμφανίσεις στο αμερικανικό θέατρο, σε έργα όπως *Man and Superman*, *The Enchanted*, το *[[Ρωμαίος και Ιουλιέτα]]* και το *[[Πολύ κακό για το τίποτα]]*. Απεβίωσε στο Λονδίνο, σε ηλικία 82 ετών, έχοντας συμμετάσχει σε πάνω από 60 ταινίες και τηλεοπτικές σειρές.

## Παραπομπές


## Εξωτερικοί σύνδεσμοι
*
*

Κατηγορία:Άγγλοι ηθοποιοί θεάτρου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί βωβών ταινιών
Κατηγορία:Άγγλοι ηθοποιοί τηλεόρασης
Περιβόλι Μακρακώμης Φθιώτιδας

Το **Περιβόλι** είναι ένα χωριό της περιφερειακής ενότητας Φθιώτιδας στο γεωγραφικό διαμέρισμα της Στερεάς Ελλάδας, το οποίο με την εφαρμογή του Προγράμματος Καλλικράτης υπήχθη στον δήμο Μακρακώμης. Απέχει 18 χιλιόμετρα από την έδρα του δήμου Σπερχειάδα. Μέχρι το 2010, κατά τη διοικητική διαίρεση της Ελλάδας και σύμφωνα με το Σχέδιο «Καποδίστριας», το Περιβόλι ανήκε στο δημοτικό διαμέρισμα Περιβολίου Φθιώτιδας, του πρώην δήμου Σπερχειάδας του νομού Φθιώτιδας.

## Θέση
Βρίσκεται σε ύψος 475 μέτρα από την επιφάνεια της θάλασσας και το διασχίζει ο Ίναχος ποταμός, παραπόταμος του Σπερχειού.

Μέχρι το 1927 το Περιβόλι αποτελούσε συνοικισμό των Μαρμάρων, οπότε και αποσπάσθηκε και αναγνωρίσθηκε σε ίδια κοινότητα Μουστρόβου με το διάταγμα της 11/7/1927 (ΦΕΚ 149/Α’ της 28-9-1927). Λίγο αργότερα, με το διάταγμα της 9-9-1927 (ΦΕΚ 206/Α’ της 28-9-1927), μετονομάσθηκε σε κοινότητα Περιβολίου. Το χωριό αρχικά βρισκόταν κτισμένο σε ψηλότερη τοποθεσία, βόρεια του σημερινού οικισμού.

## Ιστορία
Στα χρόνια της Τουρκοκρατίας και συγκεκριμένα στις αρχές του 19ου αιώνα, κάτοικοι του χωριού, κυνηγημένοι από τον Τούρκο έπαρχο της περιοχής, κατέφυγαν στα Κραβαρίτικα βουνά και έχτισαν το χωριό Κουκλίστια, του οποίου η σημερινή ονομασία είναι Κρυονέρια Ναυπακτίας.

Στην είσοδο του χωριού, υπάρχει αρχαιολογικό μνημείο κάτω από τη βραχώδη τσιούμα Κοτρώνι, και πάνω από την κοιλάδα του Ινάχου (Βίστριζα) ένας θολωτός τάφος. Κατασκευασμένος την ελληνιστική περίοδο και κατά τον τύπο των αντίστοιχων μακεδονικών, από επιμελώς λειασμένους λίθους και καμάρα από πωρόλιθους, είναι δίχωρος με ένα στενό προθάλαμο, στον οποίον οδηγούν τρία σκαλοπάτια και τον κυρίως ταφικό θάλαμο. Πιθανότατα συλήθηκε από την αρχαιότητα αλλά συνέχισε να χρησιμοποιείται ως τους πρωτοβυζαντινούς χρόνους όπως μαρτυρά η κεραμική (λυχνάρα) που βρέθηκε στο εσωτερικό του. Πάνω του υπάρχουν ίχνη από άλλη (μεταγενέστερη;) κατασκευή, ηρώο πιθανόν, από το οποίο ελάχιστα δομικά στοιχεία είναι ορατά. Έχει προταθεί ότι το όνομα της άγνωστης αυτής κώμης των Αινιάνων ήταν «Αριστέα» αλλά αυτό δεν έχει αποδειχτεί επιγραφικά ακόμα.

## Παραπομπές

Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Ματαράγκα Αχαΐας

Η **Ματαράγκα** είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως έδρα του ομώνυμου πρώην δημοτικού διαμερίσματος.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Διατελέσαντες πρόεδροι της κοινότητας
### Μεταπολιτευτικά (1974-1998)
*1974-1982 Νίκος Ταπεινός (19??-2018) (μετέπειτα δήμαρχος)
*1983-1986 Παναγιώτης Θεοδωρόπουλος
*1987-1990 Γεώργιος Αδαμόπουλος
*1991-1998 Περικλής Σπυρόπουλος (τελευταίος κοινοτάρχης)

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ματαράγκα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ματαράγκας Αχαΐας. eetaa.gr. Ανακτήθηκε: 10/12/2017.
* Ε.Ε.Τ.Α.Α. - Διοικητικές μεταβολές Κοινότητας Ματαράγκας Αχαΐας. eetaa.gr. Ανακτήθηκε: 10/12/2017.

Κατηγορία:Δήμος Λαρισσού
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Γεώργιος Τσελίκας

Ο **Γεώργιος Λ. Τσελίκας** (1896 – 10 Δεκεμβρίου 1981) ήταν Έλληνας δικηγόρος και νομάρχης.

## Βιογραφία
Γεννήθηκε το 1896 στο Ορτάκιοϊ Βόρειας Θράκης της Αδριανούπολης στη Θράκη, γιος του Λάμπρου Τσελίκα. Σπούδασε νομικά στη Λειψία. Το 1949 διορίστηκε Νομάρχης Σερρών, θέση στην οποία υπηρέτησε ως το 1951. Έπειτα διορίστηκε Νομάρχης Χαλκιδικής το 1952 και παρέμεινε νομάρχης ως το 1954, αν και το έργο του ήταν δυσχερές εξαιτίας της διένεξής του με τον τοπικό Τύπο.
Ήταν συνεργάτης με την Εστία Νέας Σμύρνης και μετέφρασε κλασικά έργα της παγκόσμιας λογοτεχνίας.  Πέθανε σε ηλικία 85 ετών τον Δεκέμβριο του 1981 και κηδεύτηκε από τον ιερό ναό του νεκροταφείου Νέας Σμύρνης στις 11 Δεκεμβρίου.  Με τη σύζυγό του, Ελένη, απέκτησε παιδιά.

## Παραπομπές


Κατηγορία:Νομάρχες Σερρών
Κατηγορία:Νομάρχες Χαλκιδικής
Καγκάδι Αχαΐας

Το **Καγκάδι** είναι πεδινό χωριό του Νομού Αχαΐας. Σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου). Κατά την Απογραφή του 2011 το χωριό είχε πληθυσμό 409 κατοίκους.

## Τοποθεσία - γεωγραφία
Βρίσκεται στο δυτικό τμήμα της Αχαΐας, καθώς και πολύ κοντά στα όρια αυτής με την Ηλεία.

Είναι χτισμένο σε μια πεδινή τοποθεσία, στις παρυφές του εύφορου κάμπου της Βουπρασίας καθώς κάτω δυτικά της Μόβρης, ενώ δίπλα στο χωριό ρέει ο ποταμός Λάρισσος. Το υψόμετρο του οικισμού ανέρχεται περίπου στα 80 μέτρα πάνω από την επιφάνεια της θαλάσσης.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα, σύμφωνα με στοιχεία πραγματοποιημένων εθνικών απογραφών, είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Καγκάδι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καγκαδίου Αχαΐας. eetaa.gr. Ανακτήθηκε: 10/12/2017.
* Ε.Ε.Τ.Α.Α. - Διοικητικές μεταβολές Κοινότητας Καγκαδίου Αχαΐας. eetaa.gr. Ανακτήθηκε: 10/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Οσία Ολυμπία

Η **Οσία Ολυμπία** είναι Αγία της Ορθόδοξης Εκκλησίας.

## Βίος
Η Οσία Ολυμπία ήταν κόρη ιερέα. Η μητέρα της ήταν επίσης κόρη ιερέα. Έφυγαν από την Κωνσταντινούπολη και κατοίκησαν στην Πελοπόννησο, τα αίτια δε αυτής της μετακόμισης είναι άγνωστα. Όταν ήταν δέκα χρονών, οι γονείς της πέθαναν και στάλθηκε από τους συγγενείς της στη σημερινή μονή του Αγίου Ραφαήλ, όπου η αδερφή της μητέρας της, Δωροθέα, ήταν ηγουμένη εκεί.
Στα δεκαεννιά της χρόνια, η Ολυμπία έγινε μοναχή και, μετά τον θάνατο της θείας της, σε ηλικία 25 ετών, έγινε ηγουμένη.

Στις 11 Μαΐου του 1235, πειρατές εισέβαλαν στο μοναστήρι και βασάνισαν όσες μοναχές δεν έφυγαν. Μια από τις μοναχές, ονόματι Ευφροσύνη, την κρέμασαν σ' ένα δέντρο και κατόπιν την έκαψαν. Την Ολυμπία την έκαψαν με κεριά σ' όλο το σώμα κι έβαλαν μια χαλύβδινη βέργα στα αυτιά της. Τέλος την κάρφωσαν με είκοσι καρφιά σε μια σανίδα. Ο τάφος της βρέθηκε το 1962 Τέλος Αυγούστου.. Τα καρφιά ήταν εκεί, όπως και η σανίδα.

Η μνήμη της εορτάζεται στις 11 Μαΐου, μαζί με την Οσία Ευφροσύνη.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί του 13ου αιώνα
Κατηγορία:Γυναίκες στη Βυζαντινή Αυτοκρατορία
Καζεΐνη

Με την ονομασία **καζεΐνη** είναι γνωστή μια οικογένεια πρωτεϊνών του γάλακτος, τις αS1, αS2, β και κ. Αυτές οι πρωτεΐνες είναι άφθονες στο γάλα των θηλαστικών, αποτελώντας περίπου του 80% των πρωτεϊνών του αγελαδινού γάλακτος και ανάμεσα στο 20 και 45% των πρωτεϊνών του ανθρώπινου γάλακτος. Η καζεΐνη αποτελεί σημαντικό συστατικό του τυριού. Η καζεΐνη παρέχει αμινοξέα, υδατάνθρακες και δύο απαραίτητα στοιχεία, το ασβέστιο και τον φώσφορο. Επίσης, η καζεΐνη χρησιμοποιείται ως προσθετικό τροφίμων.

Η καζεΐνη έχει υδρόφιλες και υδροφοβικές περιοχές. Τα πεπτίδια της καζεΐνης έχουν αρνητικό φορτίο επειδή έχουν φωσφορυλιωθεί και σε αυτά τείνουν να συνδέονται ομάδες φωσφορικού ασβεστίου. Εξαιτίας των ιδιοτήτων της, σε κατάλληλες συνθήκες, η καζεΐνη σχηματίζει σφαιρικά μικύλλια.

Έχει προταθεί ότι μια δίαιτα χωρίς καζεΐνη και γλουτένη μπορεί να βοηθήσει στη θεραπεία του αυτισμού, όμως οι περισσότερες μελέτες που ασχολούνται με την αποτελεσματικότητα μιας τέτοιας διατροφής είναι ελαττωματικές και τα στοιχεία που υποστηρίζουν τη θεραπευτική αξίας είναι περιορισμένα και αδύναμα.

## Παραπομπές


κατηγορία:Πρωτεΐνες
Κατηγορία:Γάλα
Σαϋμαρντάν Ιμπραγκίμοφ

Ο **Σαϋμαρντάν Νουριμάνοβιτς Ιμπραγκίμοφ** (ρωσικά: Шаймардан Ибрагимов, 1899-1957) υπηρέτησε ως δεύτερος Γενικός Γραμματέας του Κομμουνιστικού Κόμματος της Τουρκμενικής ΣΣΔ, υπηρετώντας από το 1926 μέχρι το 1927.

Ο Νικολάι Πασκούτσκι τον διαδέχτηκε ως Γενικό Γραμματέα.

## Αναφορές
* Πολιτικοί του Κόσμου

Κατηγορία:Πολιτικοί του Κομμουνιστικού Κόμματος του Τουρκμενιστάν
Ημέρα των νεκρών

[thumb|250px|Βωμός της Ημέρας των Νεκρών, αφιερωμένος σε νεκρό άνδρα στην [Πόλη του Μεξικού.]]
Η **Ημέρα των Νεκρών** (ισπανικά: *Día de Muertos*) είναι κεντροαμερικανικη εορτή στην οποία εορτάζεται η παροδική επιστροφή στη Γη των νεκρών συγγενών και των αγαπημένων. Εορτάζεται σε όλo το Μεξικό, ιδιαίτερα στις κεντρικές και νότιες περιοχές, τη Γουατεμάλα, την Ονδούρα, τη Νικαράγουα και το Ελ Σαλβαδόρ καθώς και σε άλλες περιοχές του κόσμου από ανθρώπους κεντροαμερικανικης καταγωγής, στο τέλος του Οκτώβρη και στις αρχές Νοεμβρίου, περίοδος η οποία συμπίπτει με την ολοκλήρωση του ετήσιου κύκλου της καλλιέργειας καλαμποκιού. Από το 2008, οι παραδόσεις της Ημέρας των Νεκρών έχουν εγγραφεί στον Αντιπροσωπευτικό κατάλογο της άυλης πολιτιστικής κληρονομιάς της ανθρωπότητας.

Στις χώρες της Κεντρικής Αμερικής η Ημέρα των Νεκρών είναι αργία. Πριν τον αποικισμό των Ισπανών τον 16ο αιώνα, εορταζόταν στην αρχή του καλοκαιριού. Σταδιακά συσχετίστηκε με τις: 31 Οκτωβρίου, 1 και 2 Νοεμβρίου, ώστε να συμπίπτει με τον εορτασμό του Χαλοουίν, των Αγίων Πάντων και την ημέρα των Ψυχών στις δυτικές εκκλησίες. Στα κεράσματα της ημέρας την τιμητική τους έχουν τα «Calaveras», ζαχαρωτά σε σχήμα κρανίου, φερέτρου ή σκελετού, μεθυστικά ποτά και το περίφημο «ψωμί των νεκρών» το οποίο είναι πασπαλισμένο με κόκκινη ζάχαρη που συμβολίζει το αίμα, ενώ στους στολισμούς δεσπόζουν τα πορτοκαλί λουλούδια, γνωστά ως «λουλούδια του θανάτου», για να τον ξορκίσουν. Οι παραδόσεις της ημέρας των νεκρών περιλαμβάνουν την κατασκευή ιδιωτικών βωμών, γνωστών ως ofrendas, τιμώντας τους νεκρούς χρησιμοποιώντας καλαβέρα (ομοιώματα κρανίων), κατιφέδες και τα αγαπημένα φαγητά και ποτά των αποβιωσάντων, και επισκέψεις στους τάφους κομίζοντας δώρα. Στους βωμούς των νεκρών υπάρχουν λουλούδια,το ψωμί των νεκρών,φαγητά και ποτά που άρεσαν στους νεκρούς για να τους τιμήσουν. Υπάρχει πάντα μια φωτογραφία του νεκρού και βεβαίως συνοδεύεται από τα περίφημα calaveras(νεκροκεφαλες) φτιάχμενα από ζάχαρη.

## Εικόνες

CemetarioAlmoloyaRio1995.jpg|Διακόσμηση κοιμητηρίων
Calavera.jpg|Κρανίο (Καλαβέρα) από ζάχαρη
Catrinas 2.jpg|Σύγχρονη απεικόνιση της Κατρίνα Καλαβέρα
Dia de los Muertos Celebration in Mission District of San Francisco, CA.jpg|Γυναίκες με μακιγιάζ καλαβέρα


## Παραπομπές


κατηγορία:Θρησκευτικές εορτές και τελετές
κατηγορία:Πολιτισμός του Μεξικού
κατηγορία:Θρησκεία και θάνατος
Κατηγορία:Θρησκεία στο Μεξικό
Ματαράγκα

Με την ονομασία **Ματαράγκα** μπορεί να αναφέρονται οι εξής οικισμοί:

* η Ματαράγκα Αιτωλοακαρνανίας, οικισμός του δήμου Αγρινίου.
* η Ματαράγκα Αργολίδας, οικισμός του δήμου Επιδαύρου.
* η Ματαράγκα Αχαΐας, οικισμός του δήμου Δυτικής Αχαΐας.
* η Ματαράγκα Καρδίτσας, οικισμός του δήμου Σοφάδων.

## Καταργημένοι οικισμοί
* η Ματαράγκα Μεσσηνίας, οικισμός που προσαρτήθηκε στον οικισμό Χατζή του δήμου Μεσσήνης.

## Δείτε επίσης
* τα Ματαραγκάτα Κεφαλλονιάς, οικισμός της πρώην Κοινότητας Τρωϊανάτων ο οποιος καταργήθηκε στις 18/12/1920.

Κατηγορία:Αποσαφηνίσεις ελληνικών τοπωνυμίων
Φράγκα (τοπωνύμιο)

Με την ονομασία **Φράγκα** μπορεί να αναφέρονται οι εξής οικισμοί:

* η Φράγκα Αχαΐας, οικισμός του δήμου Δυτικής Αχαΐας.
* οι Βρύσες Λακωνίας, οικισμός του δήμου Ανατολικής Μάνης, που ονομαζόταν Φράγκα μέχρι το 1955.

## Καταργημένοι οικισμοί
* η Φράγκα Αχαΐας, ορεινός οικισμός, εγκαταλελειμμένος από το 1845, ανήκων ως θέση/τοπωνύμιο στο δήμο Αιγιαλείας.

Κατηγορία:Αποσαφηνίσεις ελληνικών τοπωνυμίων
Φράγκα Αχαΐας

:*Για οικισμούς με ίδιο όνομα στην Ελλάδα, δείτε: [[Φράγκα (τοπωνύμιο)|Φράγκα]].*

Η **Φράγκα** είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μόβρης ως έδρα του ομώνυμου πρώην δημοτικού διαμερίσματος.

## Ιστορικά στοιχεία
Παλαιότερα, μετά την Επανάσταση του 1821, κάτοικοι προερχόμενοι από το ορεινό Φράγκα δημιούργησαν το σύγχρονο χωριό της Φράγκας στα πεδινά της Δυτικής Αχαΐας. Με τη δημιουργία του πεδινού Φράγκα οι κάτοικοι συνέχιζαν για αρκετό χρονικό διάστημα να μετακινούνται εποχιακά από τα πεδινό χωριό στο ορεινό και αντίστροφα, όπως μπορεί να διαπιστωθεί λ.χ. στη μεγάλη δημογραφική απόκλιση του πεδινού χωριού μεταξύ των εθνικών απογραφών του 1889, 1896 και 1907. Οι αρχικοί κάτοικοι του πεδινού Φράγκα, όπως προφανώς και του ορεινού, μιλούσαν τα αρβανίτικα. Για αντιδιαστολή με το ορεινό χωριό, οι κάτοικοι αποκαλούσαν αρχικά το πεδινό χωριό ως «Κάτω Φράγκα», ονομασία που προϊόντος του χρόνου τελικά εγκαταλείφθηκε.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Δείτε επίσης
* Άνω Φράγκα Αχαΐας

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Φράγκα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Φράγκας Αχαΐας. eetaa.gr. Ανακτήθηκε: 10/12/2017.
* Ε.Ε.Τ.Α.Α. - Διοικητικές μεταβολές Κοινότητας Φράγκας Αχαΐας. eetaa.gr. Ανακτήθηκε: 10/12/2017.

Κατηγορία:Δήμος Μόβρης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Άγιος Νικόλαος Κέρκυρας

*Για οικισμούς με το ίδιο όνομα, δείτε: [[Άγιος Νικόλαος (ελληνικά τοπωνύμια)]]*.
*Για την συνοικία Άγιος Νικόλαος δείτε: [[Άγιος Νικόλαος Λευκίμμης Κέρκυρας]]*.

Ο **Άγιος Νικόλαος** είναι πεδινό χωριό του νομού Κέρκυρας, βρίσκεται στο εσωτερικό του νησιού σε υψόμετρο 30 μέτρα. Σύμφωνα με το πρόγραμμα Καλλικράτης, μαζί με τα χωριά Νότος και Ρουμανάδες συναποτελούν την Τοπική Κοινότητα Αγίου Νικολάου που ανήκει στη Δημοτική Ενότητα Κορισσίων του Δήμου Κέρκυρας και σύμφωνα με την απογραφή του 2011 έχει πληθυσμό 315 κατοίκους. Η τοπική κοινότητα Αγίου Νικολάου είναι χαρακτηρισμένη ως αγροτικός πεδινός οικισμός, με έκταση 2,266 χμ² (2011).

## Γεωγραφία - Ιστορία
Ο Άγιος Νικόλαος βρίσκεται στο νοτιοανατολικό τμήμα της Κέρκυρας και απέχει από την πόλη της Κέρκυρας 31 χλμ. Σε νοταριακές πράξεις του 16ου και του 17ου αιώνα αναφέρεται με την ονομασία **Άγνος**, λόγω της αφθονίας στην γύρω περιοχή του φυτού "άγνος", δηλαδή λυγαριά. Οι κάτοικοι του χωριού ήταν γνωστοί για την καλαθοπλεκτική τους μέχρι τα πρώτα μεταπολεμικά χρόνια και αποκαλούνται ακόμα "κανιστράδες" (κανίστρι σημαίνει καλάθι). Το χωριό, στα μέσα του 17ου αιώνα, αναφέρεται με το όνομα **Κολοκύθι** και το 1940 με το ΦΕΚ 271Α-03/09/1940 μετονομάζεται σε Άγιος Νικόλαος.
## Πληθυσμός

(σε παρένθεση ο πληθυσμός της τοπικής κοινότητας)

## Εξωτερικοί σύνδεσμοι
* Άγιος Νικόλαος & Ρουμανάδες - μέρος α΄ από το http://corfiatikoanagnosma.blogspot.gr

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Νότιας Κέρκυρας
Τσέζαρ Οουάτου

Ο **Φλορίν Τσέζαρ Οουάτου** (γεννημένος στις 18 Φεβρουαρίου 1980) είναι ρουμάνος τενόρος, τραγουδιστής και πιανίστας γνωστός μερικές φορές από τα σκηνικά ψευδώνυμα "Cezar The Voice" ή απλά "Cezar".

Ο γιος του τέως φλαουτίστας και πρώην καθηγητής στο Πανεπιστήμιο Mozarteum του Σάλτσμπουργκ, Florin Ouatu, γεννήθηκε σε οικογένεια μουσικών στο Ploieşti. Ο Cezar άρχισε να παίζει πιάνο σε ηλικία έξι ετών. Αποφοίτησε από τη Σχολή Τεχνών "Carmen Sylva" στην πατρίδα του και στο Ωδείο του Μιλάνου. Στην Ιταλία, ο Cezar βαθμολόγησε το κλασικό τμήμα τραγουδιού του bel canto με μέγιστη βαθμολογία. [5] Σπούδασε επίσης μπαρόκ μουσική. Το 2001, ο Ouatu έγινε δεκτός στη Μουσική Ακαδημία Giuseppe Verdi στο Μιλάνο και αποφοίτησε το 2004. Στον Διεθνή Διαγωνισμό Τραγουδιού του 2003 Francisco Viñas και στο διεθνή φωνητικό διαγωνισμό του 2005 που διοργανώθηκε από το Ίδρυμα Renata Tebaldi στο Σαν Μαρίνο κέρδισε το «Best Countertenor " βραβείο. Ο Cezar έκανε το επαγγελματικό ντεμπούτο του σε όπερα το 2007 στο La Fenice της Βενετίας. Έχει εμφανιστεί από τότε σε άλλες παραστάσεις όπερας σε μπαρόκ ρόλους όπερας.

Ο Ouatu κυκλοφόρησε την πρώτη του pop-opera ενιαία "Cinema Paradiso" την παραμονή των Χριστουγέννων 2012. Τον Μάιο του 2013, ο Cezar εκπροσώπησε τη Ρουμανία στο διαγωνισμό τραγουδιού της Eurovision 2013 με το τραγούδι "It's My Life" και τερμάτισε στην 13η θέση με 65 πόντους στο τέλος του διαγωνισμού. Μια εβδομάδα αργότερα, στις 25 Μαΐου 2013, ερμήνευσε μαζί με τους Andrea Bocelli και Angela Gheorghiu στη συναυλία του Bocelli στη Ρουμανία στη Romexpo, η οποία οδήγησε σε συνεργασία με τον Βαγγέλη.

## Παραπομπές

## Εξωτερικοί σύνδεσμοι

* Official Florin Cezar Ouatu web page
* ''Das Opernglas'', ePaper Ausgabe 10/2011 
* International Singing Contest Francisco Viñas, Prize winners 2001-2010
* Sue Loder, "A Cut Too Far…..the new Giulio Cesare in Lausanne". ''Opera Today'', 22 April 2008

Κατηγορία:Ρουμάνοι τραγουδιστές
Κατηγορία:Διαγωνισμός Τραγουδιού Eurovision 2013
Κατηγορία:Συμμετέχοντες στη Eurovision
Κατηγορία:Συμμετέχοντες στο διαγωνισμό τραγουδιού Eurovision με τη Ρουμανία
Άγιος Κωνσταντίνος Σπάτων Αχαΐας

Ο **Άγιος Κωνσταντίνος** είναι οικισμός του Νομού Αχαΐας, ο οποίος σύμφωνα με το «Πρόγραμμα Καλλικράτης» (σε ισχύ από 1/1/2011) αποτελεί τμήμα της Τοπικής Κοινότητας Αγίου Νικολάου που ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως τμήμα του Δημοτικού Διαμερίσματος Αγίου Νικολάου. Κατά την Απογραφή του 2011 είχε πληθυσμό 67 κατοίκους.

## Τοποθεσία - γεωγραφία
Ο Άγιος Κωνσταντίνος είναι χτισμένος σε μία ημι-πεδινή θέση στα νοτιοδυτικά ρίζα της Μόβρης και συγκεκριμένα στην δυτική απόληξη του λόφου *Αχλαδίτσα* που αποτελεί γεωφυσική προέκταση της, καθώς και κοντά στις παρυφές της πεδιάδας Ηλείας-Αχαΐας, ανατολικώς του τμήματος της όπου διαρέει ο ποταμός Βέργας. Ο οικισμός βρίσκεται στο δυτικό τμήμα της Αχαΐας και πολύ κοντά στα όρια της με την Ηλεία. Το υψόμετρο του ανέρχεται περίπου στα 140 μέτρα πάνω από την επιφάνεια της θαλάσσης.

Γειτνιάζει -πέραν του Αγίου Νικολάου (Σπάτα)- με τα χωριά και τους οικισμούς: Ματαράγκα Αχαΐας, Κεφαλαίικα Αχαΐας, Τσαμαίικα Αχαΐας, Νεάπολη Ηλείας και Νησί Ηλείας.

Απέχει περί τα: 10 χλμ. από την έδρα του Δήμου Ανδραβίδας-Κυλλήνης την Βάρδα, και 22 χλμ. από την έδρα του Δήμου Δυτικής Αχαΐας την Κάτω Αχαΐα, καθώς και 43 χλμ. από το κέντρο της αχαϊκής πρωτεύουσας και τρίτης μεγαλύτερης πόλης της χώρας την Πάτρα, 46 χλμ. από το κέντρο της δεύτερης μεγαλύτερης πόλης της Ηλείας την Αμαλιάδα, και 60 χλμ. από το κέντρο της ηλειακής πρωτεύουσας τον Πύργο.

## Ονομασία
Το όνομα του οικισμού προήλθε από την ομώνυμη εκκλησία που βρίσκεται εκεί. Η πρώην ονομασία του είναι «Βερούχος», η οποία άλλαξε (μετονομάστηκε) στην σημερινή στις 24/01/1957 με ΦΕΚ 11Α.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα, σύμφωνα με στοιχεία των εκάστοτε εθνικών απογραφών, είναι η εξής:

## Παραπομπές και υποσημειώσεις


## Πηγές
* ΕΛ.ΣΤΑΤ. - Αποτελέσματα της Απογραφής Πληθυσμού-Κατοικιών 2011 του Μόνιμου Πληθυσμού της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995. Τρίτη Έκδοση, λήμμα Σπάτα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αγίου Κωνσταντίνου Σπάτων Αχαΐας. eetaa.gr. Ανακτήθηκε: 11/12/2017.
* Ε.Ε.Τ.Α.Α. - Διοικητικές μεταβολές Κοινότητας Αγίου Νικολάου Σπάτων Αχαΐας, eetaa.gr. Ανακτήθηκε: 28/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λαρισσού
Κατηγορία:Δήμος Δυτικής Αχαΐας
Έθελρικ της Βερνικίας

Ο **Έθελρικ της Βερνικίας** (*Æthelric of Bernicia*, ... - 572), τέταρτος ιστορικός βασιλιάς της Βερνικίας (Æthelric, 568 - 572) ήταν ένας από τους γιους του Ίδα της Βερνικίας του ιδρυτή του βασιλείου της Βερνικίας, διαδέχθηκε τον μεγαλύτερο αδελφό του Άντα της Βερνικίας. Στην διάρκεια της βασιλείας του η Βερνικία πραγματοποίησε τρεις πολέμους με τους Βρετανούς o πρώτος από τους οποίους ήταν επιθετικός και οι επόμενοι αμυντικοί.  Ο Έθελρικ της Βερνικίας ήταν ο πατέρας του Εθελφρίδος της Βερνικίας του βασιλιά  που κατέκτησε την Ντέιρα ενώνοντας τα δυο βασίλεια στο βασίλειο της Νορθουμβρίας
Τον διαδέχθηκε ο αδελφός του Θεοδώριχος της Βερνικίας.

## Παραπομπές
 		


## Πηγές

*Leonard Dutton, The Anglo-Saxon kingdoms: the power struggles from Hengist to Ecgberht (1993)

## Εξωτερικοί σύνδεσμοι

*Έθελρικ

Κατηγορία:Βασιλείς της Βερνικίας
Άλας δισθενούς σιδήρου/φυλλικό οξύ

Το **άλας δισθενούς σιδήρου/φυλλικό οξύ** είναι διατροφικό συμπλήρωμα που χρησιμοποιείται για την πρόληψη της ανεπάρκειας σιδήρου και φυλλικού οξέος κατά τη διάρκεια της εγκυμοσύνης. Μπορεί επίσης να χρησιμοποιηθεί για τη θεραπεία της σιδηροπενικής αναιμίας. Πρόκειται για συνδυαστικό φάρμακο άλατος δισθενούς σιδήρου και φολικού οξέος. Λαμβάνεται από το στόμα.

Οι παρενέργειες μπορεί να περιλαμβάνουν σκούρα κόπρανα, δυσκοιλιότητα και κοιλιακό πόνο. Συνιστάται προσοχή σε άτομα με αιμοχρωμάτωση. Η υπερβολική χρήση στα παιδιά μπορεί να προκαλέσει σοβαρά προβλήματα.

Το άλας δισθενούς σιδήρου/φυλλικό οξύ εγκρίθηκε για ιατρική χρήση στις Ηνωμένες Πολιτείες το 1946. Βρίσκεται στον Κατάλογο Βασικών Φαρμάκων του Παγκόσμιου Οργανισμού Υγείας, με τα πιο αποτελεσματικά και ασφαλή φάρμακα που απαιτούνται σε ένα σύστημα υγείας. Το κόστος χονδρικής στον αναπτυσσόμενο κόσμο είναι περίπου 0.07 με 1.02 δολάρια το μήνα. Προς το παρόν δεν είναι εμπορικά διαθέσιμο ως συνδυαστικό φάρμακο στις Ηνωμένες Πολιτείες. Στο Ηνωμένο Βασίλειο κοστίζει για το NHS  2,64 με 4,25 λίρες ανά μήνα.

## Παραπομπές


Κατηγορία:Φάρμακα
Κατηγορία:Βασικά Φάρμακα του Παγκόσμιου Οργανισμού Υγείας
Ιμπν Μαντά

Ο Αμπού αλ-Αμπάς Αχμάντ μπιν Αμπντ αλ-Ραμάν μπιν Μουχάμαντ μπιν Σαϊντ μπιν Χαρίθ μπιν Ασίμ αλ-Λαχμί αλ-Κουρτουμπί, καλύτερα γνωστός ως **Ιμπν Μαντά** (1116-1196) ήταν Μουσουλμάνος πολυμαθής από την Κόρδοβα της Ισλαμικής Ισπανίας. Ο Ιμπν Μαντά είναι αξιοσημείωτος λόγω της αμφισβήτησης του παραδοσιακού σχηματισμού της αραβικής γραμματικής και της κοινής κατανόησης της γλωσσικής διακυβέρνησης μεταξύ των Αράβων γραμματικών, εκτελώντας μια αναθεώρηση που προτάθηκε πρώτα από τον Αλ-Τζαχίζ διακόσια χρόνια πριν. Θεωρείται ο πρώτος γλωσσολόγος στην ιστορία που μελέτησε το θέμα της εξάρτησης με την γραμματική έννοια που είναι γνωστή σήμερα. Επίσης έπαιξε καθοριστικό ρόλο κατά τις Αλμοαδικές μεταρρυθμίσεις ως επικεφαλής δικαστής του Αλμοαδικού Χαλιφάτου.

## Αναφορές


Κατηγορία:Μουσουλμάνοι συγγραφείς
Κατηγορία:Άραβες συγγραφείς
Κατηγορία:Σουνίτες
Steal This Album!

To ***Steal This Album!*** είναι το τρίτο στούντιο άλμπουμ αμερικανικού-αρμενικού metal συγκροτήματος System of a Down, το οποίο κυκλοφόρησε στις 26 Νοεμβρίου του 2002 και διανεμήθηκε από την American Recordings. Η παραγωγή του άλμπουμ έγινε από τον Ρικ Ρούμπιν και τον Ντάρον Μαλακιάν. Ο δίσκος έφτασε στο νούμερο 15 των αμερικανικών *Billboard* Top 200. Το πιο επιτυχημένο single από τον δίσκο ήταν το Innervision. Παρόλα αυτά, τα πιο γνωστά και συνηθισμένα σε ζωντανές εμφανίσεις του σχήματος ήταν τα "Mr. Jack" και "I-E-A-I-A-I-O.

## Κριτική

## Λίστα κομματιών

## Παραπομπές


## Εξωτερικοί σύνδεσμοι
* Steal This Album! στο AllMusic

Κατηγορία:Άλμπουμ των System of a Down
Κατηγορία:Άλμπουμ του 2002
Κατηγορία:Άλμπουμ με παραγωγή από τον Ρικ Ρούμπιν
Γολέμι Λεοντίου Αχαΐας

:*Για οικισμούς με ίδιο όνομα στην Αχαΐα, δείτε: [[Γολέμι Αχαΐας]]*
:*Για οικισμούς με ίδιο όνομα στην Ελλάδα, δείτε: [[Γολέμι (τοπωνύμιο)|Γολέμι]]*

Το **Γολέμι** είναι ορεινός οικισμός του Νομού Αχαΐας στην Πελοπόννησο. Βρίσκεται σε υψόμετρο 1.100 μέτρων στο νότιο τμήμα του Παναχαϊκού.

Αποτελεί τμήμα της Τοπικής Κοινότητας Λεοντίου, και σύμφωνα με το «Πρόγραμμα Καλλικράτης» από 1/1/2011 υπάγεται στο Δήμο Ερυμάνθου. Την περίοδο 1997-2010, βάσει του «Σχεδίου Καποδίστριας», ανήκε στην πρώην Κοινότητα Λεοντίου ως τμήμα του πρώην Κοινοτικού Διαμερίσματος Λεοντίου.

Γειτνιάζει με τον Οβρυόκαμπο, τα Θωμαίικα, τα Κουναβαίικα, τη Ρακίτα, τα Βεταίικα και το Λεόντιο.

## Δημογραφική εξέλιξη
Η δημογραφική εξέλιξη του οικισμού κατά τον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Γολέμι.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Γολεμίου Λεοντίου Αχαΐας. eetaa.gr. Ανακτήθηκε: 11/12/2017.
* Ε.Ε.Τ.Α.Α. - Διοικητικές μεταβολές Κοινότητας Λεοντίου (1912-2010), eetaa.gr. Ανακτήθηκε: 04/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Κοινότητα Λεοντίου
Κατηγορία:Δήμος Ερυμάνθου
Γολέμι (τοπωνύμιο)

Με την ονομασία **Γολέμι** μπορεί να αναφέρονται οι εξής οικισμοί:

* το Γολέμι Αιτωλοακαρνανίας, οικισμός του δήμου Ναυπακτίας
* οικισμοί Αχαΐας:
: - το Γολέμι Λεοντίου, ορεινός οικισμός του δήμου Ερυμάνθου.
: - το Γολέμι Πατρών, ημιορεινός οικισμός του δήμου Ερυμάνθου.
* το Γουλέμι Φθιώτιδας, οικισμός του δήμου Λοκρών, που έφερε παλιότερα την ονομασία Γολέμι.
* τα Ροδινά Ηλείας, οικισμός του δήμου Ζαχάρως, που παλιότερα ονομαζόταν Γολέμι.

Κατηγορία:Αποσαφηνίσεις ελληνικών τοπωνυμίων
B.Y.O.B. (τραγούδι)

Το **B.Y.O.B.** ("**B**ring **Y**our **O**wn **B**ombs") είναι ένα τραγούδι του αρμενοαμερικανικού Heavy Metal συγκροτήματος System of a Down, το οποίο συμπεριλήφθηκε στον τέταρτο δίσκο τους *[[Mezmerize (άλμπουμ)|Mezmerise]]*, το 2005. Την ίδια χρονιά είχε κυκλοφορήσει και  ως single, το πρώτο από αυτόν τον δίσκο. Το single είχε φτάσει στο νούμερο 4 των αμερικανικών *Alternative Songs (Billboard)* και *Mainstream Rock (Billboard)*. Το single, επίσης, έφτασε στο νούμερο 27 των *[[Billboard Hot 100]]*, ήτοι το υψηλότερο τους έως και σήμερα. 

Το θέμα του κομματιού είναι ο πόλεμος στο Ιράκ, το δεύτερο που γράφουν εναντίον αυτού. Το πρώτο ήταν το *Boom!*. Για την προώθηση του τραγουδιού είχε κυκλοφορήσει και video clip, το οποίο είχε σκηνοθετηθεί από τον Τζέικ Νάβα. Το 2005, οι SOAD, κέρδισε Grammy στην κατηγορία *Best Hard Rock Performance*, για αυτό το κομμάτι. Το 2002, ο Casey Chaos, ισχυρίστηκε ότι είχε βοηθήσει στο γράψιμο του κομματιού, με τον Ντάρον Μαλακιάν, να του χαρίζει ένα 2% των δικαιωμάτων του κομματιού. Ωστόσο, το 2010, σε δικαστήριο του Μανχάταν, αποδείχτηκε ότι το κομμάτι γράφτηκε εξ ολοκλήρου από τους Μαλακιάν και Σερτζ Τανκιάν.

## Παραπομπές


## Εξωτερικοί σύνδεσμοι
* B.Y.O.B. στο επίσημο channel των System of a Down, YouTube

Κατηγορία:Singles του 2005
Κατηγορία:Τραγούδια του 2005
Κατηγορία:Τραγούδια των System of a Down
Κατηγορία:Αντιπολεμικά τραγούδια
Lonely Day

Το **Lonely Day** είναι ένα τραγούδι του αμερικανικού metal συγκροτήματος System of a Down, που συμπεριλήφθηκε στον πέμπτο δίσκο τους, *[[Hypnotize (άλμπουμ)|Hypnotize]]*, το 2005. Το τραγούδι κυκλοφόρησε και ως single, έναν χρόνο αργότερα και ήταν το δεύτερο από τον συγκεκριμένο δίσκο. Το single εισήλθε σε πολλά σε πολλά charts ανά τον κόσμο: στα δανικά έφτασε στο νούμερο 20, τα νεοζηλανδικά το νούμερο 17, τα φινλανδικά το νούμερο 16, ενώ στα αμερικανικά  *Alternative Songs (Billboard)* και  *Mainstream Rock (Billboard)*, το νούμερο 10.

Το τραγούδι γράφτηκε εξ ολοκλήρου από τον Ντάρον Μαλακιάν, αναλαμβάνοντας πλήρως και τα φωνητικά. Υπήρχε μία φήμη ότι το κομμάτι γράφτηκε για τον αδελφό του, αλλά κάτι τέτοιο δεν είναι δυνατό, επειδή ο Ντάρον, δεν έχει αδέλφια. Για προώθηση του κομματιού κυκλοφόρησε και video clip. Στην 49η τελετή των Grammy, το κομμάτι ήταν υποψήφιο στην κατηγορία *Best Hard Rock Performance*. Το 2007, το τραγούδι χρησιμοποιήθηκε στο trailer της ταινίας *Disturbia*, χωρίς όμως να συμπεριληφθεί και στο soundtrack της. 

## Παραπομπές


## Εξωτερικοί σύνδεσμοι
*

Κατηγορία:Τραγούδια του 2005
Κατηγορία:Singles του 2006
Κατηγορία:Τραγούδια των System of a Down
Μήλα (παιχνίδι)

μικρογραφία|Τα μήλα
Τα **μήλα** είναι παραδοσιακό παιχνίδι που παίζεται στην Ελλάδα. Σε πολλές χώρες του κόσμου υπάρχουν διάφορες παραλλαγές του παιχνιδιού.

Οι παίκτες πρέπει να είναι τουλάχιστον 4 ομάδες και προσπαθεί η μια ομάδα να πετύχει έναν παίκτη της άλλης. Αν ένας παίκτης καταφέρει να αιχμαλωτίσει την μπάλα που του έρχεται στα χέρια του, ένας παίκτης που βγήκε από την ομάδα του ξαναμπαίνει.

## Εξοπλισμός
Τα περισσότερα παιχνίδια στις Ηνωμένες Πολιτείες χρησιμοποιούν μπάλες από καουτσούκ, όπως μπάλες παιδικής χαράς 8.5 ιντσών, αλλά μερικά πρωταθλήματα του Εθνικού Πρωταθλήματος Ντότζμπολ (τοπική ονομασία για τα μήλα) συνήθως χρησιμοποιούν μπάλες αφρού.

## Παραπομπές


Κατηγορία:Παιχνίδια με μπάλα
Κατηγορία:Ομαδικά αθλήματα
Επαρχίες της Νότιας Κορέας

Οι **Επαρχίες** είναι μια από τις διαιρέσεις πρώτου επιπέδου της Νότιας Κορέας. Υπάρχουν 9 επαρχίες στη Νότια Κορέα, οι οποίες είναι οι εξής: Βόρειο Τσούνγκτσονγκ, Νότιο Τσούνγκτσονγκ, Γκάνγουον, Γκιόνγκι, Βόρειο Γκιόνγκσανγκ, Νότιο Γκιόνγκσανγκ, Βόρεια Τζόλα, Τζόνμπουκ και Ειδική Αυτοδιοικούμενη Επαρχία Τζέτζου.

## Ιστορία
Αν και οι λεπτομέρειες της τοπικής αυτοδιοίκησης έχουν αλλάξει δραματικά με την πάροδο του χρόνου, το βασικό περίγραμμα του τρέχοντος συστήματος τριών επιπέδων υλοποιήθηκε κατά την διάρκεια της βασιλείας του Γκότζονγκ το 1895. Ένα παρόμοιο σύστημα παραμένει σε χρήση στη Βόρεια Κορέα.

## Τύποι
Οι επαρχίες (κορεατικά χάνγκουλ: 도, χάντσα: 道) είναι η υψηλότερη κατάταξη διοικητικών διαιρέσεων στη Νότια Κορέα. Μαζί με τις κοινές επαρχίες, υπάρχουν τέσσερις τύποι ειδικών διοικητικών διαιρέσεων με ισότιμο καθεστώς: ειδική αυτόνομη επαρχία, ειδική πόλη, μητροπολιτική πόλη, και ειδική αυτόνομη πόλη.

Μια ειδική αυτόνομη επαρχία (κορεατικά: 특별자치도, χάντσα: 特別自治道) είναι μια επαρχία με μεγαλύτερη αυτονομία πάνω από την οικονομία και με περισσότερες εξουσίες για την επαρχιακή κυβέρνηση. Η επαρχία Τζέτζου είναι η μόνη ειδική αυτόνομη επαρχία, ενώ η Σεούλ είναι η μόνη ειδική πόλη και το Σέτζονγκ είναι η μόνη ειδική αυτόνομη πόλη.

## Διοίκηση
Οι κυβερνήτες των επαρχιών και των δημάρχων για τις ειδικές/μητροπολιτικές πόλεις εκλέγονται κάθε τέσσερα χρόνια. Οι τρέχων κυβερνήτες και οι δήμαρχοι παρατίθονται στον Κατάλογο των κυβερνητών της Νότιας Κορέας.

## Κατάλογος των επαρχιών

## Διεκδικούμενες επαρχίες
Η Νότια Κορέα διεκδικεί πέντε επαρχίες στο έδαφος που ελέγχεται από τη Βόρεια Κορέα. Οι διεκδικούμενες επαρχίες διοικούνται από την Επιτροπή για τις Πέντε Βόρειες Κορεατικές Επαρχίες (Χάνγκουλ: 이북5도위원회, Χάντσα: 以北五道委員會). Αυτές οι επαρχίες βασίζονται στις επαρχίες της Ιαπωνικής εποχής και διαφέρουν από τις επαρχίες της Βόρειας Κορέας.

## Παραπομπές



Κατηγορία:Πρώτο επίπεδο υποδιαιρέσεων της τοπικής αυτοδιοίκησης